Diari Oficial de la Generalitat Valenciana


Sumari del DOGV 8484, del 12-02-2019 (2019/978)

RESOLUCIÓ de 31 de gener de 2019, del director general de Relacions amb les Corts, per la qual es publica el Conveni marc entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs per a la constitució d'un laboratori social especialitzat en serveis socials, a Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/978


Data del document
:   31-01-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de gener de 2019, del director general de Relacions amb les Corts, per la qual es publica el Conveni marc entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs per a la constitució d'un laboratori social especialitzat en serveis socials, a Castelló de la Plana. [2019/978]  
  
La Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs han subscrit, prèvia tramitació reglamentària, el dia 10 de desembre de 2018, el conveni marc per a la constitució d'un laboratori social especialitzat en serveis socials, a Castelló de la Plana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 31 de gener de 2019 i número 97/2019, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 31 de gener de 2019.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la Generalitat, a través de Vicepresidència i Conselleria d'Igualtat i Polítiques Inclusives, la Universitat Jaume i de Castelló, l'Ajuntament de Benicarló i l'Ajuntament de Vinaròs, per a la constitució d'un laboratori social especialitzat en serveis socials, a Castelló de la Plana  
  
València, 10 de desembre de 2018  
  
Reunits  
D'una banda, Mónica Oltra Jarque, vicepresidenta i consellera d'Igualtat i Polítiques Inclusives, nomenada pel Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell (DOGV 7560, 30.06.2015), i està autoritzada per a la signatura d'aquest conveni per l'Acord del Consell de 30 de novembre de 2018.  
D'una altra banda, Eva Alcón Soler, com a rectora de la Universitat Jaume I de Castelló, amb domicili social a Castelló de la Plana, av. de Vicent Sos Baynat, s/n, (CP 12429) i amb CIF: F-0866613-F, que actua en nom i representació d'aquesta, legitimada per a aquest acte segons les atribucions que li confereix l'article 70.t dels Estatuts de la Universitat Jaume I de Castelló, aprovats pel Decret 116/2010, de 27 d'agost, del Consell, DOGV núm. 6344, de 31 d'agost de 2010, i facultada a partir del seu nomenament pel Decret 70/2018, d'1 de juny, del Consell de la Generalitat (DOGV 8311, 06.06.2018).  
  
D'una altra banda, Xaro Miralles Ferrando, com a alcaldessa presidenta de l'Ajuntament de Benicarló, amb domicili social a Benicarló (Castelló), carrer de Ferreras Bretón, 10 (CP 12520) i amb CIF: I-6775580-Z, que actua en nom i representació d'aquest, legitimada per a aquest acte en virtut de l'Acord del Ple municipal, reunit en sessió constitutiva amb data 25 d'octubre de 2018.  
D'una altra banda, Enric Pla Vall, com a alcalde president de l'Ajuntament de Vinaròs, amb domicili social a Vinaròs (Castelló), plaça Parroquial, 12 (CP 12523) i amb CIF: B-6678187-F, que actua en nom i representació d'aquest, legitimat per a aquest acte en virtut del Decret d'Alcaldia de 19 d'octubre de 2018.  
Les parts intervenen en la representació i amb les facultats que els seus respectius càrrecs els confereixen, i es reconeixen capacitat i legitimació suficients en dret per a atorgar el present conveni, i, a aquest efecte,  
  
EXPOSEN  
  
I. Que la Constitució Espanyola, en l'article 9.2, disposa: «als poders públics correspon promoure les condiciones perquè la llibertat i la igualtat de l'individu i dels grups en què s'integra siguen reals i efectives; remoure els obstacles que impedisquen o dificulten la seua plenitud i facilitar la participació de tots els ciutadans en la vida política, econòmica, cultural i social».  
II. D'acord amb això, l'article 10 de l'Estatut d'Autonomia de la Comunitat Valenciana estableix: «la Generalitat defensarà i promourà els drets socials dels valencians que representen un àmbit inseparable del respecte dels valors i drets universals de les persones i que constitueixen un dels fonaments cívics del progrés econòmic, cultural i tecnològic de la Comunitat Valenciana».  
III. Que, igualment, l'Estatut d'Autonomia de la Comunitat Valenciana, en l'article 49, apartats 24 i 27, estableix la competència exclusiva de la nostra Comunitat en matèria de serveis socials, joventut i promoció de la dona, així com en matèria de les institucions públiques de protecció i ajuda de menors, joves, emigrants, tercera edat, persones amb discapacitat i altres grups o sectors necessitats de protecció especial.  
  
IV. A Vicepresidència i Conselleria d'Igualtat i Polítiques Inclusives corresponen, d'acord amb el Decret 103/2015, de 7 de juliol, del Consell, les competències de l'Administració de la Generalitat en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.  
V. En l'àmbit de la Generalitat, el Decret 14/2018, de 23 de febrer, del Consell, pel qual s'aprova el Reglament orgànic i funcional de Vicepresidència i Conselleria d'Igualtat i Polítiques Inclusives, atorga a aquest òrgan la direcció i execució de la política del Consell en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.  
  
VI. En desplegament de les previsions estatutàries, la Llei 5/1997, de 25 de juny, per la qual es regula el Sistema de Serveis Socials en l'àmbit de la Comunitat Valenciana, estableix, en l'article 4, que les actuacions en l'àmbit dels serveis socials tendiran a establir una política social per a superar les condicions que donen lloc a la pobresa i a la desigualtat social, evitar i corregir els mecanismes que originen la marginació i promoure majors cotes de benestar social. Així mateix, en l'article 5.i estableix, com a competència de la Generalitat, investigar, documentar i formar en la problemàtica que presenten els diferents sectors de serveis socials, promoure en aquest context la col·laboració amb la universitat i altres fòrums formatius, educatius, culturals, sindicals i empresarials.  
VII. Així mateix, l'article 7 de la Llei de bases de règim local disposa: «les competències pròpies de les entitats locals s'exerceixen en règim d'autonomia i sota la seua responsabilitat, atenent sempre la deguda coordinació en la seua programació i execució amb les altres administracions públiques».  
VIII. L'article 25 de la mateixa llei disposa: «el municipi, per a la gestió dels seus interessos i en l'àmbit de les seues competències, pot promoure qualsevol classe d'activitats i prestar tots els serveis públics que contribuïsquen a satisfer les necessitats i aspiracions de la comunitat veïnal».  
IX. Que l'article 1 de la Llei orgànica 6/2001, de 21 de desembre, d'universitats, disposa: «la universitat realitza el servei públic de l'educació superior per mitjà de la investigació, la docència i l'estudi, i són funcions de la universitat al servei de la societat: a) La creació, desenvolupament, transmissió i crítica de la ciència, de la tècnica i de la cultura; b) La preparació per a l'exercici d'activitats professionals que exigisquen l'aplicació de coneixements i mètodes científics i per a la creació artística; c) La difusió, la valoració i la transferència del coneixement al servei de la cultura, de la qualitat de la vida, i del desenvolupament econòmic, i d) La difusió del coneixement i la cultura a través de l'extensió universitària i la formació al llarg de tota la vida».  
  
X. Que la Universitat Jaume I de Castelló és una entitat de dret públic dotada de personalitat jurídica i patrimoni propi, que gaudeix d'autonomia, segons estableixen la Constitució i les lleis, per a l'exercici del servei públic d'educació superior, per mitjà de l'estudi, la investigació, la docència, la transferència de coneixement a la societat i l'extensió universitària. I, per això, assumeix, com a objectiu, la vinculació amb el seu entorn, per a millorar les condicions de vida dels ciutadans als quals serveix, col·laborar en el desenvolupament socioeconòmic, i, en conseqüència, és un principi de la seua activitat la contribució al desenvolupament cultural, social i econòmic de la societat, i procurar la projecció més gran possible de les seues activitats.  
  
XI. En el seu caràcter multisectorial i pluridisciplinari, la Universitat Jaume I de Castelló desenvolupa activitats de docència, recerca i desenvolupament científic i tecnològic, i disposa d'una dilatada experiència en la realització de projectes d'investigació i estudis sobre polítiques públiques, duts a terme pels diferents departaments universitaris que acrediten els seus coneixements, capacitat i experiència provada en la realització d'aquest tipus de treballs.  
XII. Que els serveis socials, com a sistema de proximitat i d'atenció fonamentalment a les persones, necessita la generació d'investigació científica que ajude a determinar les millors polítiques a desenvolupar, i és fonamental el paper de les universitats públiques com a generadores de coneixement per mitjà del desplegament d'investigacions aplicades.  
  
XIII. La Universitat Jaume I de Castelló, com a centre d'investigació i especialització teòrica i pràctica en el camp del desenvolupament social local té, entre les seues finalitats, impulsar i promoure qualsevol iniciativa encaminada a la potenciació de l'estudi i la investigació en el camp del desenvolupament local i la cohesió social, i entre els seus objectius propiciar el desenvolupament humà amb treballs d'intervenció comunitària davant de situacions de vulnerabilitat i exclusió social, i aprofundir en l'estat del benestar i en els processos de participació, concertació i dinamització social.  
XIV. En la redacció d'aquest conveni s'ha observat el que estableix el Decret 176/2014, de 10 d'octubre, del Consell, que regula els convenis que subscriga la Generalitat i el seu registre.  
Basant-se en aquestes previsions normatives, les parts signatàries,  
  
MANIFESTEN  
1. Que totes les parts tenen, com a objectiu i interés comú, el benestar de la ciutadania i l'obtenció dels màxims nivells possibles de qualitat de vida, per la qual cosa cal determinar les millors polítiques socials a desenvolupar per a la consecució d'aquest objectiu.  
2. Que consideren fonamental el paper de les universitats públiques, com a generadores de coneixement, per mitjà del desenvolupament d'investigacions aplicades, estudis exhaustius, rigorosos i actualitzats de les necessitats socials i la seua evolució temporal, sobretot en l'àmbit dels serveis i les polítiques socials.  
3. Que es considera necessari conéixer el resultat i l'impacte de les actuacions -prestacions, programes i serveis- dels serveis socials, els seus beneficis, riscos i costos, com també desenvolupar instruments i estratègies socialment innovadores i processos de qualitat, incloent-hi indicadors socials i sistemes de mesurament i avaluació.  
  
Per tot el que anteriorment s'ha exposat, les parts formalitzen aquest conveni marc de col·laboració (d'ara endavant, conveni marc), amb les següents,  
  
ESTIPULACIONS  
  
Primera. Objecte del conveni  
És objecte d'aquest conveni marc la regulació de la col·laboració entre el Consell de la Generalitat, a través de la Vicepresidència i Conselleria d'Igualtat i Polítiques Inclusives, els ajuntaments de Vinaròs i Benicarló i la Universitat Jaume I de Castelló, a través dels seus departaments, per a la millora contínua del sistema públic valencià de serveis socials, per mitjà de la constitució d'un laboratori social, sense personalitat jurídica, configurat únicament com un espai en el qual han de concórrer les parts signatàries per a la investigació aplicada, i per a la formació i innovació en matèria de serveis socials en l'àmbit territorial de la província de Castelló.  
  
Segona. Objectius del conveni  
Per a la consecució de l'anterior finalitat, els objectius d'aquest conveni són els següents:  
a) Implementar una experiència pionera en el terreny de la col·laboració i la cooperació entre administracions públiques valencianes amb competències en matèria de serveis socials i la Universitat, per a aconseguir la màxima sinergia en la millora del sistema públic valencià de serveis socials.  
b) Constituir-se en referent de la Comunitat Valenciana a la província de Castelló en matèries de:  
1. Innovació social.  
2. Experimentació social.  
3. Formació en serveis socials.  
4. Estudi i investigació sobre igualtat i inclusió social, específicament en promoció de l'autonomia personal, protecció, inclusió social, intervenció, acolliment, convivència i atenció en l'emergència social.  
  
5. Avaluació de polítiques i recursos en serveis socials.  
c) Maximitzar la rendibilitat social de les accions i intervencions desenvolupades des de la Vicepresidència i Conselleria d'Igualtat i Polítiques Inclusives i les àrees de serveis socials de les administracions locals de Benicarló i Vinaròs, com també d'aquells altres municipis de la província de Castelló que vulguen participar en les investigacions.  
d) Dissenyar, elaborar, desenvolupar i provar nous indicadors de mesura de les necessitats socials i realitzar l'explotació de fonts i bases de dades específiques que permeten explorar sistemes d'informació útils per a la planificació i avaluació del sistema públic valencià de serveis socials.  
e) Realitzar anàlisi de cost-benefici dels centres, recursos i programes d'acció social als municipis de Benicarló i Vinaròs, com també d'aquells altres municipis de la província de Castelló que vulguen participar en les investigacions.  
f) Establir criteris objectius i científics que faciliten l'avaluació de l'eficàcia i l'eficiència de les inversions i polítiques realitzades en matèria de serveis socials, a fi de maximitzar la seua rendibilitat i poder així dirigir els recursos existents cap a les necessitats més urgents i prioritàries a cada moment.  
g) Generar un banc de bones pràctiques en matèria de serveis socials, perquè servisquen de difusió i estímul a la generació d'idees i iniciatives noves en matèria d'intervenció social comunitària.  
h) Incrementar l'impacte de les estratègies, actuacions i inversions en matèria de serveis socials, per mitjà de l'aplicació de les conclusions i resultats de les investigacions i avaluacions de programes socials que es puguen dur a terme.  
i) Establir mecanismes de coordinació amb xarxes d'estudi i investigació relacionades amb els serveis socials, tant nacionals com internacionals, per a la posada en comú d'experiències en seminaris, fòrums i intercanvis.  
j) Difondre els resultats de les anàlisis realitzades.  
k) Organitzar cursos específics, jornades, tallers, trobades, congressos, activitats d'estudi i investigació, publicacions, com també qualsevol altra actuació que estiga relacionada amb la finalitat d'aquest conveni, per tal de servir de punt de trobada entre diverses experiències, i també per a la difusió de productes i resultats, sensibilització i generació d'iniciatives.  
  
Tercera. Obligacions econòmiques  
L'aplicació i execució d'aquest conveni, incloent-hi a aquest efecte tots els actes jurídics que pogueren dictar-se en la seua execució i desenvolupament, no podrà comportar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Quarta. Naturalesa del conveni  
Aquest conveni marc és de caràcter administratiu i està exclòs de l'àmbit d'aplicació de la Llei 9/2017, de 8 de novembre, de contractes del sector públic.  
  
Cinquena. Execució del conveni marc  
Aquest conveni marc manifesta la voluntat de les parts per a impulsar i realitzar futures actuacions concretes derivades de les contingudes en aquest conveni marc, que es formalitzaran necessàriament per mitjà de convenis específics de col·laboració (d'ara endavant, convenis específics) subscrits entre qualsevol de les parts signatàries, en què s'indicarà, entre altres continguts, els aspectes següents:  
- Definició de l'objecte que s'hi persegueix.  
- Les obligacions i els drets de cada part, d'acord amb les competències de cadascuna d'elles.  
- Descripció del pla de treball, que n'inclourà les diferents fases i la cronologia del seu desenvolupament.  
- Si escau, pressupost total i mitjans materials i humans que requerisca el programa o projecte, on s'especifiquen les aportacions de cada administració.  
- Normes per a la coordinació, execució i el seguiment del projecte.  
  
- Noms de les persones que s'han de responsabilitzar del seguiment del conveni específic.  
- Aspectes relacionats amb la confidencialitat de la informació i dels resultats.  
- Regulació de la propietat intel·lectual i industrial que del conveni específic puga derivar-se.  
En relació amb el personal de les institucions que participen en aquestes actuacions, en cap cas es derivarà cap vincle jurídic ni relació laboral ni estatutària amb l'altra part, ni més compromisos que els estipulats en aquest conveni marc.  
Els convenis específics subscrits arran d'aquest conveni marc han d'observar el que estableix el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
  
Sisena. Difusió de la col·laboració  
Les entitats signatàries es comprometen a destacar la seua mútua col·laboració en tots els mitjans que s'utilitzen, respectant en tot cas les directrius d'imatge externa que indiquen totes les parts, i també els logotips, marques i la resta d'elements distintius de cada part. Qualsevol manera de col·laboració conjunta realitzada en l'àmbit d'aquest conveni marc haurà de reconéixer i fer constar la participació de les parts. Addicionalment, es comprometen a donar la màxima difusió possible de les activitats a través dels seus canals habituals i, especialment, a través d'internet o altres suports electrònics i la utilització d'enllaços en les pàgines de les entitats signatàries.  
  
Setena. Difusió dels resultats  
Amb l'objectiu d'aconseguir la màxima disseminació dels resultats dels projectes d'investigació, les actuacions que es realitzen com a conseqüència dels convenis específics particulars derivats d'aquest conveni marc podran ser divulgades indistintament per qualsevol de les quatre institucions signants d'aquest conveni marc a les quals estiguen adscrits els equips professionals que les implementen, d'acord amb les estipulacions dels convenis específics corresponents.  
  
En tot cas, s'ha de respectar el que estableix el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), com també la Llei orgànica 15/1999, de 13 de desembre, de protecció de dades de caràcter personal i les seues disposicions de desplegament, o norma que la substituïsca.  
  
Huitena. Comissió mixta de seguiment i control del conveni  
El seguiment i control de la implementació d'aquest conveni el durà a terme una comissió mixta integrada per:  
- El delegat o la delegada del Consell per al Model Social Valencià o la persona en qui delegue. En el cas de delegació, es procurarà la presència equilibrada de dones i homes.  
- L'alcalde o l'alcaldessa de Benicarló o la persona en qui delegue.  
- L'alcalde o l'alcaldessa de Vinaròs o la persona en qui delegue.  
- El rector o la rectora de la Universitat Jaume I de Castelló o la persona en qui delegue.  
La comissió estarà presidida, de manera rotativa i per períodes de dotze mesos, per cadascuna de les institucions signatàries, començant per la Delegació del Consell per al Model Social Valencià. Així mateix, en la designació dels representants de la Generalitat, es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
La Secretaria de la Comissió correspondrà, de manera rotativa i per períodes de dotze mesos, a cadascuna de les institucions signatàries, començant per l'Ajuntament de Vinaròs.  
Totes les institucions signatàries hauran de tindre còpia de les actes, els acords i els informes que puga emetre la comissió en el desenvolupament i l'execució de les seues funcions. En l'àmbit de la Generalitat es remetran a la Delegació del Consell per al Model Social Valencià.  
D'acord amb el que estableix l'article 9 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, com també l'article 49.f de la Llei 40/2015, d'1 d'octubre, de règim jurídic del sector públic, aquesta comissió mixta realitzarà les funcions següents:  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes en els convenis específics, inclosa a aquest efecte la solució, en primera instància, de les controvèrsies d'interpretació i compliment que puguen plantejar-se respecte als convenis subscrits derivats d'aquest.  
2. Informar les parts dels retards i de les incidències que es puguen presentar durant l'execució dels convenis subscrits derivats d'aquest, així com, si és el cas, proposar les actualitzacions o modificacions corresponents en les anualitats derivades del retard.  
3. Emetre, si ho acorda la comissió, un informe o valoració final sobre el grau de compliment dels objectius consignats en el conveni marc.  
En allò no previst en aquest conveni marc, la comissió de seguiment s'ajustarà, quant al seu funcionament, a tot allò que estableixen els articles 15 i següents de la Llei 40/2015, d'1 d'octubre, de règim jurídic del sector públic, que regula els òrgans col·legiats, i el Decret 176/2014, de 10 d'octubre, del Consell, ara esmentat.  
  
  
Novena. Vigència del conveni marc  
Aquest conveni marc entrarà en vigor el dia de la signatura, i tindrà una durada màxima inicial de 4 anys, sense limitació de possibles pròrrogues, que seran expresses en qualsevol cas, a quatre anys addicionals més. No obstant això, qualsevol de les parts podrà, en tot moment, incloses les eventuals pròrrogues, posar fi a la seua participació, formular denúncia escrita davant les altres parts, amb una antelació mínima de dos mesos a la data en què s'haja de donar per finalitzat el conveni per part seua.  
La finalització d'aquest conveni marc, siga quina siga la causa, suposarà automàticament i sense necessitat de cap formalitat, la finalització dels convenis específics que es van subscriure a l'empara d'aquest, excepte quan en el conveni específic s'haguera disposat expressament el contrari. En aquest cas, el conveni específic continuarà vigent fins a la completa realització del seu objecte.  
  
Deu. Causes de resolució  
Aquest conveni es pot resoldre per les causes següents:  
1. Per l'expiració del termini de durada d'aquest.  
2. Per mutu acord entre les parts.  
3. Per l'incompliment per qualsevol de les parts de les condicions establides en aquest conveni.  
4. Per decisió unilateral d'una de les quatre parts, per mitjà de comunicació expressa per escrit a les altres parts, amb una antelació mínima de tres mesos a la data en què s'haja de donar per conclòs.  
5. Per decisió judicial declaratòria de la nul·litat del conveni.  
  
Onze. Resolució de controvèrsies  
Les qüestions litigioses a les quals puga donar lloc la interpretació, modificació, efectes o resolució d'aquest conveni marc hauran de resoldre's de mutu acord o, en el seu cas, per mitjà de la comissió de seguiment que s'ha previst. Si no és possible arribar a l'esmentat acord, aquestes seran sotmeses a la jurisdicció contenciosa administrativa i als jutjats i tribunals de la ciutat de València.  
  
Dotze. Publicitat i transparència  
D'acord amb el que estableix l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, el conveni es publicarà en el Diari Oficial de la Generalitat Valenciana.  
De conformitat amb el que estableix la Llei 19/2013, de 9 de desembre, de transparència, accés a la informació pública i bon govern, així com la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i per a un adequat compliment de les exigències de publicitat activa, pel que fa a publicació dels convenis, aquest conveni serà objecte de publicació en el Portal de Transparència de la Generalitat. Així mateix, les institucions signatàries es comprometen a publicar-lo en els seus portals de transparència, en estar sotmeses a les exigències de publicitat activa previstes en la Llei valenciana 2/2015, de 2 d'abril.  
  
I com a prova de conformitat amb tot l'anterior, les parts signen aquest document en cinc exemplars, a un sol efecte, al lloc i en la data indicats ut supra.  
  
La vicepresidenta i consellera d'Igualtat i Polítiques Inclusives: Mónica Oltra Jarque.  
La rectora de la Universitat Jaume I de Castelló: Eva Alcón Soler.  
L'alcaldessa presidenta de l'Ajuntament de Benicarló: Xaro Miralles Ferrando.  
  
L'alcalde president de l'Ajuntament de Vinaròs: Enric Pla Vall.